(Apstiprināts arMinistru kabineta

2014. gada \_\_\_\_.\_\_\_\_\_\_\_\_\_\_\_\_

Rīkojumu Nr. \_\_\_)

**Pamatnostādņu „Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam”**

**īstenošanas plāns 2014.gadam**

„Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam” plāns 2014.gadam (turpmāk – Plāns) ir īstermiņa politikas plānošanas dokuments, kas izstrādāts, lai uzsāktu vidēja termiņa plānošanas dokumenta „Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam” (turpmāk – Pamatnostādnes) īstenošanu.

Atbilstoši Ministru kabineta 2013.gada 22.novembra rīkojuma Nr.564 „Par Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnēm 2014.-2020.gadam” 4.punktam, Labklājības ministrijai jāsagatavo un labklājības ministram līdz 2014.gada 1.jūlijam Ministru kabinetā noteiktā kārtībā jāiesniedz Pamatnostādņu īstenošanas plāns 2014.gadam.

Labklājības ministrija 2014.gada 29.janvārī rīkoja sanāksmi ar NVO pārstāvjiem, lai apspriestu pasākumus Pamatnostādņu īstenošanai, kurus plānots iekļaut Plānā, kā arī tika uzklausīti priekšlikumi par turpmākos plānos (2015.-2017.gadam un 2018.-2020.gadam) iekļaujamiem pasākumiem. Plāna sagatavošanas procesā tika saņemta arī informācija no nozaru ministrijām par attiecīgajā nozarē plānotajiem pasākumiem Pamatnostādņu īstenošanai.

Sagatavotais plāna projekts 2014. gada 27.februārī ievietots LM mājaslapā www.lm.gov.lv sadaļā „Sabiedrības līdzdalība”. Sniegtas gan telefoniskas, gan elektroniskas konsultācijas uz uzdotajiem jautājumiem par Plānā ietverto pasākumu saturu.

Plāna projekts tika prezentēts un atbalstīts Invalīdu lietu nacionālās padomes sēdē š.g.12.martā.

**Lietotie saīsinājumi**

|  |  |
| --- | --- |
| CSDD | * Ceļu satiksmes drošības direkcija
 |
| CVK | * Centrālā vēlēšanu komisija
 |
| EM | * Ekonomikas ministrija
 |
| ERAF | * Eiropas Reģionālās attīstības fonds
 |
| FM | * Finanšu ministrija
 |
| IZM | * Izglītības un zinātnes ministrija
 |
| KM | * Kultūras ministrija
 |
| LDDK | * Latvijas darba devēju konfederācija
 |
| LM | * Labklājības ministrija
 |
| LNB | * Latvijas Neredzīgo biedrība
 |
| LNS | * Latvijas Nedzirdīgo savienība
 |
| LPSLPSAIALPSDVA | * Latvijas Pašvaldību savienība
* Latvijas Pašvaldību sociālās aprūpes institūciju apvienība
* Latvijas Pašvaldību sociālo dienestu vadītāju apvienība
 |
| LTRK | * Latvijas Tirdzniecības un rūpniecības kamera
 |
| MK | * Ministru kabinets
 |
| NEPLP | * Nacionālā elektronisko plašsaziņas līdzekļu padome
 |
| NVA | * Nodarbinātības valsts aģentūra
 |
| NVO | * Nevalstiskās organizācijas
 |
| NVPT | * Latvijas Nacionālais veselību veicinošo pašvaldību tīkls
 |
| PMLP | * Pilsonības un migrācijas lietu pārvalde
 |
| SPKC | * Slimību profilakses un kontroles centrs
 |
| SM | * Satiksmes ministrija
 |
| TM  | * Tieslietu ministrija
 |
| VARAM | * Vides aizsardzības un reģionālās attīstības ministrija
 |
| VDEĀVK | * Veselības un darbspēju ekspertīzes ārstu valsts komisija
 |
| VISC | * Valsts izglītības un satura centrs
 |
| VM | * Veselības ministrija
 |
| VRAA | * Valsts reģionālās attīstības aģentūra
 |
| VSAA | * Valsts sociālās apdrošināšanas aģentūra
 |
| VVS | * Veselību veicinošo skolu tīkls
 |

**1. Pamatnostādņu mērķis, rīcības virzieni, uzdevumi un plānotie darbības rezultāti**

**Mērķis:** Pamatnostādņu mērķis un veicamie uzdevumi ir virzīti uz to, lai, īstenojot Apvienoto Nāciju Organizācijas Konvenciju par personu ar invaliditāti tiesībām, veicinātu personu ar invaliditāti pamattiesību un pamatbrīvību nodrošināšanu.

**Rīcības virzieni mērķa sasniegšanai:**

1. izglītība;
2. nodarbinātība;
3. sociālā aizsardzība;
4. sabiedrības izpratne.

**Plānotie darbības rezultāti:**

* + tiks nodrošināta kvalitatīva un konkurētspējīga pamatizglītība un vidējā izglītība bērniem ar invaliditāti, veicinot viņu iekļaušanos visās izglītības pakāpēs un veidos, atbilstoši viņu spējām;
	+ tiks veikti pasākumi personu ar invaliditāti iekļaušanai darba tirgū, sniedzot attiecīgu atbalstu, ņemot vērā personas ar invaliditāti funkcionālo traucējumu veidu;
	+ tiks veikti pasākumi personu ar invaliditāti labklājības līmeņa paaugstināšanai, samazinot nabadzības riskam pakļauto personu skaitu un nodrošināt, ka ikviena persona ar invaliditāti saņem mērķtiecīgu un efektīvu valsts atbalstu, atbilstoši personas funkcionālā traucējuma veidam;
	+ tiks veicinātas personu ar invaliditāti iespējas īstenot cilvēktiesības un brīvības un dzīvot pilnvērtīgu, cieņpilnu dzīvi, nodrošinot kvalitatīvu informatīvo un demokrātisko telpu, tādējādi stiprinot sabiedrības savstarpējo komunikāciju un izpratni.

**2. Plāna mērķis, paredzētie pasākumi un darbības rezultāti**

**Mērķis:** Pamatnostādņu īstenošana 2014.gadā, īstenojot pasākumus, kas veicinātu personu ar invaliditāti pamattiesību un pamatbrīvību nodrošināšanu.

Plānā iekļauti konkrēti pasākumi, kas sakārtoti atbilstoši Pamatnostādnēs noteiktajiem rīcības virzieniem. Plānā atspoguļoti arī pasākumu īstenošanai nepieciešamais finansējums, konkrētu uzdevumu izpildei, noteiktie termiņi, par plānā ietverto pasākumu īstenošanu, atbildīgās institūcijas, kā arī pasākumu tiešās darbības rezultāti. Pasākumu īstenošana tieši nodrošina Pamatnostādņu rīcības virzienu un to risinājumu praktisku ieviešanu.

Pamatnostādņu īstenošanai 2014.gadā rīcības virziena “Sabiedrības izpratne” ietvaros attiecībā uz 2014.gada 24.maijā notikušajām Eiropas Parlamenta vēlēšanām veikti šādi pasākumi:

1. Informatīvā lapa par balsošanas iespējām vēlētāja atrašanās vietā 2014.gada Eiropas Parlamenta vēlēšanās vēlētājiem, kuri veselības stāvokļa dēļ nevarēs ierasties vēlēšanu iecirknī (izplatīti 6000 eksemplāri sociālās aprūpes namos, vēlēšanu iecirkņos);
2. Nodrošināt vēlētājiem ar kustību traucējumiem pieejamu 2014.gada Eiropas Parlamenta vēlēšanu iecirkņu sarakstu (Izveidots vēlētājiem ar kustību traucējumiem pieejamais 2014.gada Eiropas Parlamenta vēlēšanu iecirkņu saraksts, saraksts publicēts [www.cvk.lv](http://www.cvk.lv).);
3. 2014.gada Eiropas Parlamenta vēlēšanu deputātu kandidātu sarakstu priekšvēlēšanu programmu tulkošana latviešu nedzirdīgo zīmju valodā (Videoieraksti publicēti CVK interneta vietnē [www.cvk.lv](http://www.cvk.lv), izplatīti LNS);
4. 2014.gada Eiropas Parlamenta vēlēšanu deputātu kandidātu sarakstu un priekšvēlēšanu programmu audioieraksti (Audioieraksti publicēti CVK interneta vietnē [www.cvk.lv](http://www.cvk.lv), izplatīti LNB);
5. Informācija par 2014. gada Eiropas Parlamenta vēlēšanām vieglajā valodā. CVK interneta vietnē [www.cvk.lv](http://www.cvk.lv) (Izveidota sadaļa „Viegli lasīt” CVK interneta vietnē [www.cvk.lv](http://www.cvk.lv)).

Pamatnostādņu rīcības virziena “Izglītība” ietvaros veikts Latvijas Universitātes pētījuma „Latvijas Republikas speciālo izglītības iestāžu sistēmas izvērtēšana” rezultātu izvērtējums un pētījuma rezultāti izmantoti informatīvā ziņojuma sagatavošanā par atbalsta pasākumiem speciālo izglītības iestāžu pārraudzībai un izglītības iestāžu tīkla sakārtošanas kontekstā.

1. **Par pasākumu īstenošanu atbildīgās institūcijas un pārskati**

Atbildīgā institūcija par Plāna ieviešanas rezultātu pārraudzību ir LM. Plānā ir noteiktas atbildīgās un iesaistītās institūcijas par konkrētu pasākumu izpildi.

LM sagatavo un labklājības ministrs līdz 2018.gada 1.novembrim iesniedz Ministru kabinetā Pamatnostādņu vidusposma novērtējumu, kurā iekļauj informāciju par Plāna un Pamatnostādņu īstenošanas plāna 2015.-2017.gadam īstenošanu to darbības periodos.

**Plānā paredzētie pasākumi 2014.gadā**

|  |  |
| --- | --- |
| **Pamatnostādnēs noteiktais politikas virsmērķis** | **Nodrošināt bērniem ar invaliditāti kvalitatīvu un konkurētspējīgu pamatizglītību un vidējo izglītību, veicinot bērnu ar invaliditāti iekļaušanos visās izglītības pakāpēs un veidos, atbilstoši viņu spējām.** |
| **Rīcības virziens mērķa sasniegšanai** | **1.Izglītība**  |
| **Rīcības virziena mērķis** | 1.1.Veicināt bērnu ar invaliditāti iekļaušanu vispārizglītojošās skolās. |
| **Uzdevums mērķa sasniegšanai** | 1.1.1. Izvērtēt, cik efektīvi speciālās izglītības iestāžu tīkls pilda izglītojošo funkciju un nodrošina bērnu ar speciālām vajadzībām tiesības uz kvalitatīvu izglītību. |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 1.1.1.1. Informatīvā ziņojuma izstrāde par atbalsta pasākumiem speciālo izglītības iestāžu pārraudzībai un izglītības iestāžu tīkla sakārtošanas kontekstā | 2014.gada 4.cet. | IZM |  | Informatīvais ziņojums iesniegts MK | Valsts budžeta līdzekļu ietvaros |
| 1.1.1.2. Iekļaujošas izglītības principa nostiprināšana normatīvajos aktos. | 2014.gada 4.cet. | IZM | LM, NVO, pašvaldības | Īstenoti pasākumi izglītības attīstības pamatnostādņu 2014.-2020.gadam ietvaros:1) Noteiktas darbības un atbalsta pasākumi, kas nodrošina iekļaujošas izglītības principa īstenošanu izglītības procesā;2) uzsākta normatīvo aktu pilnveide. | Valsts budžeta līdzekļu ietvaros |
| **Uzdevums mērķa sasniegšanai** | 1.1.2.Nodrošināt atbalsta personāla speciālistu pieejamību izglītības iestādēs |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 1.1.2.1.Nodrošināt konsultanta pieejamību, kas sniegtu plašu informāciju un atbalstu studiju procesā un palīdzētu koordinēt, t.sk., individuāla studiju plāna sastādīšanu un citus ar studijām saistītus jautājumus un pakalpojumu pieejamību augstākās izglītības iestādēs personām ar invaliditāti. | 2014.gada 4.cet. | LM  | IzM,Latvijas Rektoru padome,Latvijas Studentu apvienība,Augstskolas,NVO | Uzsāktas diskusijas par piemērotāko risinājumu konsultanta pakalpojuma nodrošināšanai personām ar invaliditāti augstākās izglītības procesā un noteikti uzdevumi, kas iekļaujami un risināmi turpmākajos „Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam” īstenošanas plānos. | Valsts budžeta līdzekļu ietvaros |
| **Pamatnostādnēs noteiktais politikas virsmērķis** | **Veikt pasākumus personu ar invaliditāti iekļaušanai darba tirgū, sniedzot attiecīgu atbalstu, ņemot vērā personas ar invaliditāti funkcionālo traucējumu veidu** |
| **Rīcības virziens mērķa sasniegšanai** | **2.Darbs un nodarbinātība** |
| **Uzdevums mērķa sasniegšanai** | 2.1.1.Izvērtēt sociālās uzņēmējdarbības ieviešanas iespējas Latvijā un piedāvāt optimālus risinājumus |
| **Pasākumi**  | Izpildes termiņi | Atbildīgā institūcija  | Iesaistītās institūcijas | Tiešie darbības rezultāti | Paredzētais finansējums un tā avoti |
| 2.1.1.1.Koncepcijas izstrāde par sociālās uzņēmējdarbības ieviešanas iespējām Latvijā | 2014.gada 4.cet. | LM | EM, FM, KM, VARAM, LDDK, LTRK, NVO, LPS | Koncepcija iesniegta MK. | Valsts budžeta līdzekļu ietvaros |
| **Pamatnostādnēs noteiktais politikas virsmērķis** | **Veikt pasākumus personu ar invaliditāti labklājības līmeņa paaugstināšanai, samazinot nabadzības riskam pakļauto personu skaitu un nodrošināt, ka ikviena persona ar invaliditāti saņem mērķtiecīgu un efektīvu valsts atbalstu, atbilstoši personas funkcionālā traucējuma veidam.** |
| **Rīcības virziens mērķa sasniegšanai**  | **3.Sociālā aizsardzība** |
| **Rīcības virziena mērķis** | 3.1.Uzlabot personu ar invaliditāti dzīves līmeņa kvalitāti |
| **Uzdevums mērķa sasniegšanai** | 3.1.1.Ieviest jaunu invaliditātes noteikšanas sistēmu, atbilstošu SFK kritērijiem |
| **Pasākumi** | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 3.1.1.1. Ieviest jaunu, pilnveidotu invaliditātes noteikšanas sistēmu, atbilstoši kurai invaliditāte tiks noteikta, izvērtējot ne tikai personas veselības stāvokli, bet arī personas funkcionēšanu, atbilstoši starptautiskajam funkcionēšanas klasifikatoram, papildus medicīniskajiem kritērijiem lielāku uzsvaru liekot uz sociālo kritēriju izvērtēšanu. Līdz ar jauno invaliditātes noteikšanas sistēmu, palielināsies invaliditātes ekspertīzē iesaistīto institūciju un speciālistu skaits, kā arī tiks noteikta pašas personas līdziesaiste. | 2014.gada 4.cet. | LM | FM, VM, pašvaldības | MK iesniegti nepieciešamie grozījumi normatīvajos aktos. | Valsts budžeta līdzekļu ietvaros – normatīvo aktu izstrāde nerada ietekmi uz valsts vai pašvaldību budžeta līdzekļiemIetekme uz valsts un pašvaldību budžetiem pasākuma īstenošanā tiks norādīta izstrādāto normatīvo aktu projektos |
| **Uzdevums mērķa sasniegšanai** | 3.1.2. Atbilstoši jaunās invaliditātes noteikšanas sistēmai, kas balstīta uz darbspēju, funkcionālo traucējumu un individuālo vajadzību novērtēšanu, izvērtēt valsts atbalstu personām ar invaliditāti (t.sk., pabalsts transporta izdevumu kompensēšanai invalīdiem, kuriem ir apgrūtināta pārvietošanās, pabalsts asistenta izmantošanai personām ar I grupas redzes invaliditāti, izvērtēt nepieciešamību ieviest valsts materiālu atbalstu personām ar invaliditāti darbspējīgā vecumā, kuru apgādībā ir bērni).  |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 3.1.2.1. Izvērtēt pabalsta piešķiršanas un izmaksas kārtību invalīdiem, kuriem nepieciešama īpaša kopšana, ja pabalsta saņēmējs ievietots ilgstošas aprūpes institūcijā. | 2014.gada 4.cet. | LM | VSAA,VDEĀVK,LPS,LPSAIA | 1. Precizēta kārtība, kādā piešķir un izmaksā pabalstu invalīdam, kuram nepieciešama kopšana, ja pabalsta saņēmējs ievietots ilgstošas aprūpes institūcijā2. Nepieciešamības gadījumā veikti grozījumi normatīvajos aktos, t.sk. MK 2009.gada 22.decembra noteikumos Nr.1608 „Noteikumi par pabalsta piešķiršanas un izmaksas kārtību invalīdam, kuram nepieciešama kopšana, pabalsta apmēru, kā arī pabalsta apmēra pārskatīšanas kārtību” | Valsts budžeta līdzekļu ietvaros |
| 3.1.2.2. Valsts atbalsta pārskatīšana ar celiakiju slimiem bērniem. | 2014.gada 3.cet. | LM | VM (prakses ārsti), VSAA | MK iesniegts informatīvais ziņojums par valsts atbalsta ar celiakiju slimiem bērniem loka paplašināšanu. Nepieciešamības gadījumā veikti grozījumi normatīvajos aktos. | Ietekme uz valsts un pašvaldību budžetiem pasākuma īstenošanai tiks norādīta izstrādātajā informatīvajā ziņojumā, savukārt informatīvā ziņojuma izstrāde tiks nodrošināta valsts budžeta līdzekļu ietvaros. |
| **Uzdevums mērķa sasniegšanai** | 3.1.3. Pilnveidot Invaliditātes likumā noteiktos pakalpojumus invaliditātes izraisīto seku mazināšanai (t.sk., asistenta pakalpojumu pašvaldībā, asistenta pakalpojumu izglītības programmu apguvei, psihologa pakalpojumu bērniem, kuriem pirmreizēji noteikta invaliditāte, un to likumiskajiem pārstāvjiem, mājokļa pielāgošanas pakalpojumu personām ar I invaliditātes grupu, personām ar II grupas redzes vai dzirdes invaliditāti un personām līdz 18 gadu vecumam, kurām noteiktas medicīniskās indikācijas bērna invalīda īpašas kopšanas nepieciešamībai)  |
| **Pasākumi**  | **Izpildes termiņi** | **Atbildīgā** **institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 3.1.3.1.Efektivizēt psihologa pakalpojumu personai līdz 18 gadiem, kurai invaliditāte noteikta pirmreizēji. | 2014.gada 3.cet. | LM | VDEĀVK,LPSDVA | 1.LM vadība nodrošināta ar analītisku informāciju lēmuma pieņemšanai par izmaiņām psihologa pakalpojuma mērķa grupā, nosacījumos pakalpojuma saņemšanai, u.c. jautājumiem, lai veicinātu pakalpojuma izmantošanu.2.Nepieciešamības gadījumā veikti grozījumi normatīvajos aktos. | Valsts budžeta līdzekļu ietvaros |
| 3.1.3.2. Noteikt pabalsta I grupas redzes invalīdam par asistenta pakalpojuma izmantošanu finansēšanu un saņemšanas kārtību no 2015.gada 1.janvāra. | 2014.gada 4.cet. | LM | VDEĀVK, LPS, LPSDVA | 1. Noteikta kārtība, kādā I grupas redzes invalīdi var saņemt valsts atbalstu.2. Veikti grozījumi MK 2012.gada 18.decembra noteikumos Nr.942 „Kārtība, kādā piešķir un finansē asistenta pakalpojumu pašvaldībā”. | Ietekme uz valsts un pašvaldību budžetiem pasākuma īstenošanai tiks norādīta izstrādājos MK noteikumos grozījumos. |
| 3.1.3.3. Pilnveidot kārtību, kādā personas ar redzes un dzirdes invaliditāti saņem sociālās rehabilitācijas pakalpojumus un kārtību, kādā personas ar funkcionāliem redzes vai dzirdes traucējumiem vai anatomiskiem defektiem saņem tehniskos palīglīdzekļus (tiflotehniku un surdotehniku), kā arī modernizēt valsts nodrošinātās tiflotehnikas un surdotehnikas klāstu. | 2014.gada 4.cet. | LM | LNB, LNS | 1. Aktualizēts valsts nodrošinātās tiflotehnikas un surdotehnikas saraksts.2. Paplašināts tehnisko palīglīdzekļu – surdotehnikas –saņēmēju loks attiecībā uz bērniem ar dzirdes traucējumiem.3.Veikti grozījumi MK 2009.gada 15.decembra noteikumos Nr.1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus - tiflotehniku un surdotehniku”. | Ietekme uz valsts un pašvaldību budžetiem 2.pasākuma īstenošanai tiks norādīta izstrādātajā Ministru kabineta noteikumu projektā, savukārt 1. un 3.punktā norādīto pasākumu īstenošana tiks nodrošināta valsts budžeta līdzekļu ietvaros. |
| 3.1.3.4. Paplašināt asistenta pakalpojuma izglītības programmu apguvei saņēmēju loku, nosakot, ka asistenta pakalpojumu var saņemt arī personas ar invaliditāti, kuras mācās augstākajās izglītības iestādēs.  | 2014.gada 4.cet. | LM |  IzM,Latvijas Rektoru padome,Latvijas Studentu apvienība,Augstskolas,NVO | Uzsāktas diskusijas par piemērotāko risinājumu asistenta pakalpojuma nodrošināšanai augstākās izglītības programmu apguvei, nosakot konkrētus uzdevumus, kas risināmi turpmākajos „Apvienoto Nāciju Organizācijas Konvencijas par personu ar invaliditāti tiesībām īstenošanas pamatnostādnes 2014.-2020.gadam” īstenošanas plānos. | Valsts budžeta līdzekļu ietvaros |
| **Pamatnostādnēs noteiktais politikas virsmērķis** | **Veicināt personu ar invaliditāti iespējas īstenot cilvēktiesības un brīvības un dzīvot pilnvērtīgu, cieņpilnu dzīvi, nodrošinot kvalitatīvu informatīvo un demokrātisko telpu, tādējādi stiprinot sabiedrības savstarpējo komunikāciju un izpratni.**  |
| **Rīcības virziens mērķa sasniegšanai**  | **4. Sabiedrības izpratne** |
| **Rīcības virziena mērķis** | 4.1.Veicināt sabiedrības izpratni par personu ar invaliditāti tiesībām |
| **Uzdevums mērķa sasniegšanai** | 4.1.1.Informēt un izglītot sabiedrību par personām ar invaliditāti, veicinot toleranci un informēt par labās prakses piemēriem plašsaziņas līdzekļos |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 4.1.1.1. Informēt sabiedrību par ANO Konvencijas īstenošanas progresu Latvijā pēc Konvencijas ratifikācijas. | 2014.gada 3.cet. | LM | Nozaru ministrijas | 1.Veikti sabiedrības informēšanas pasākumi par ANO Konvencijas par personu ar invaliditāti tiesībām ieviešanas gaitu.2. Preses relīze izplatīta plašsaziņas līdzekļos, kā arī informācija ievietota LM mājas lapā. | Valsts budžeta līdzekļu ietvaros |
| 4.1.1.2. Informēt sabiedrību par ESF projekta „Darbspēju vērtēšanas sistēmas pilnveidošana” īstenošanas gaitu. | 2014.gada 4.cet. | LM | VDEĀVK | Preses relīze izplatīta plašsaziņas līdzekļos, kā arī informācija ievietota LM mājas lapā.  | Valsts budžeta līdzekļu ietvaros |
| 4.1.1.3. Informēt sabiedrību par pilnveidotās invaliditātes noteikšanas sistēmas ieviešanu. | 2014.gada 4.cet. | LM | VDEĀVK | Preses relīze izplatīta plašsaziņas līdzekļos, kā arī informācija ievietota LM mājas lapā.  | Valsts budžeta līdzekļu ietvaros |
| **Uzdevums mērķa sasniegšanai** | 4.1.2. Informēt sabiedrību par preventīvajiem pasākumiem, kas saistīti ar novēršamu un slēptu invaliditāti |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 4.1.2.1. Ar NVPT starpniecību īstenoti pasākumi pašvaldību iedzīvotāju veselības veicināšanā, tostarp īstenojot pasākumus fiziskās aktivitātes palielināšanai un veselīga dzīves veida popularizēšanai.  | 2014.gada 4.cet. | VM  | NVPT | Īstenoti pasākumi iedzīvotāju fiziskās aktivitātes palielināšanai un veselīga dzīves veida popularizēšanai, tādējādi veicinot un uzlabojot iedzīvotāju, t.sk., personu ar invaliditāti, veselību. | Valsts budžeta līdzekļu ietvaros |
| 4.1.2.2. Īstenot un organizēt izglītojošus pasākumus (apmācības, lekcijas u.c.) dažādām sabiedrības mērķa grupām fizisko aktivitāšu veicināšanai un palielināšanai. | 2014. gada 4.cet. | VM | SPKC, NVPT | Īstenoti izglītojoši pasākumi dažādām sabiedrības mērķa grupām | Valsts budžeta līdzekļu ietvaros |
| 4.1.2.3. Atjaunot VVS tīkla kustību Latvijā, veicinot veselīgas vides attīstību skolās, aktīvāk iesaistot izglītības iestādes veselīga dzīvesveida veicināšanā. | 2014.gada 4.cet. | VM | SPKC, IZM, VISC, NVPT, Plānošanas reģionu attīstības padomes un izglītības iestādes | Atjaunota VVS tīkla kustība Latvijā, iesaistot izglītības iestādes veselīgas skolas vides veidošanā un veselīgas dzīvesveida pasākumu īstenošanā. | Valsts budžeta līdzekļu ietvaros |
| **Uzdevums mērķa sasniegšanai** | 4.1.3. Veidot valsts finansētus raidījumus (t.sk. dokumentālus raidījumus) ar personu ar invaliditāti piedalīšanos. |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 4.1.3.1. Veidot integrētus raidījumus sabiedriskajā televīzijā un radio, nodrošinot personu ar invaliditāti dalību un problemātikas iekļaušanu LTV veidotajos informatīvi dokumentālos raidījumos „Četras istabas”, „Province”, „Aculiecinieks”, kā arī LR1 raidījumos „Mēs kopā”, „Ģimenes studija”, „Krustpunktā”, „Pēcpusdiena” un LR4 raidījumos „Doma laukums”, „Šodien 13-os”, „Diena pēc dienas”, „Aleksandra studija”, „Aktuālais jautājums”, „Kādi cilvēki!”, „Sports šodien”, „Jūsu tiesības”, „Lai kas arī nenotiktu”, „Vietējais jautājums”, „Provinces stāsti”, „Domas. Skaņas.Tikšanās.”.Sabiedriskā pasūtījuma ietvaros LTV raidījumu saturu veidot, iekļaujot būtiskās tematikas informatīvi dokumentālajos, analītiskajos, diskusiju, kultūras un bērnu raidījumos, kā arī ziņu programmās, atsevišķus raidījumus personām ar invaliditāti turpmāk vairs neveidojot.  | 2014.gada 4.cet. | LM | LTV, LRNEPLP | Īstenots stratēģiski integrēts LTV raidījumu saturs ap sabiedrībai būtiskiem notikumiem, parādībām, jēdzieniem un personībām, raidījumu saturā integrējot arī personām ar invaliditāti aktuālas tēmas.  | Valsts budžeta līdzekļu ietvaros |
| 4.1.3.2. Organizēt LTV erudīcijas konkursu skolēniem „Gudrs, vēl gudrāks”, nodrošinot konkursa uzdevumus un jautājumus pieejamus arī bērniem ar invaliditāti. | 2014.gada 4.cet. | LM | LTV, NEPLP | Organizēts jauns LTV erudīcijas konkurss skolēniem, integrējot tajā arī bērnus ar invaliditāti. | Valsts budžeta līdzekļu ietvaros |
| 4.1.3.3. Veidot īpašu programmu Vispasaules nedzirdīgo dienā (septembra 4.svētdienā), iekļaujot tajā gan raidījumus par cilvēkiem ar dzirdes traucējumiem un viņiem nozīmīgiem jautājumiem, gan īpašu subtitrēto raidījumu un filmu izlasi. | 2014.gada 4.cet. | LM | LTV, NEPLP, LNB | Pārraidīta īpaša programma Vispasaules Nedzirdīgo dienā. | Valsts budžeta līdzekļu ietvaros |
| 4.1.3.4. Palielināt LTV raidījumu un filmu subtitrēšanai un surdotulkošanai paredzēto raidījumu apjomu – subtitriem palielinājums par 220 stundām gadā, surdotulkojumiem – par 187 stundām gadā. | 2014.gada 4.cet. | LM | LTV, NEPLP | Palielināts kopējais subtitrēto un surdotulkoto raidījumu un filmu apjoms attiecībā pret iepriekšējo gadu. | Valsts budžeta līdzekļu ietvaros |
| **Uzdevums mērķa sasniegšanai** | 4.1.4. Veicināt vēlēšanu pieejamību, t.sk. nodrošinot informāciju par politisko partiju aktivitātēm priekšvēlēšanu periodā.  |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 4.1.4.1. Vēlēšanu iecirkņu pieejamības pārbaude. | 2014.gada 4.cet. | CVK |  | Pārbaudīta un novērtēta vēlēšanu iecirkņu pieejamība vēlētājiem (arī vēlētājiem ar invaliditāti). | Valsts budžeta līdzekļu ietvaros |
| 4.1.4.2. Vēlētājiem ar kustību traucējumiem pieejamais 12.Saeimas vēlēšanu iecirkņu saraksts. | 2014.gada 3.cet. | CVK | Republikas pilsētu un novadu vēlēšanu komisijas | Izveidots vēlētājiem ar kustību traucējumiem pieejamais 2014.gada Saeimas vēlēšanu iecirkņu saraksts, saraksts publicēts CVK interneta vietnē [www.cvk.lv](http://www.cvk.lv).  | Valsts budžeta līdzekļu ietvaros |
| 4.1.4.3. Informācija par 12.Saeimas vēlēšanām vieglajā valodā CVK interneta vietnē www.cvk.lv. | 2014.gada 4.cet. | CVK |  | Izveidota sadaļa „Viegli lasīt” CVK interneta vietnē [www.cvk.lv](http://www.cvk.lv). | Valsts budžeta līdzekļu ietvaros |
| 4.1.4.4. Buklets „Saeimas vēlēšanas” vieglajā valodā. | 2014.gada 4.cet. | CVK |  | Izplatīts informatīvs materiāls par Saeimas vēlēšanām vieglajā valodā (5000 eksemplāri), sociālās aprūpes namos, vēlēšanu iecirkņos. | Valsts budžeta līdzekļu ietvaros |
| 4.1.4.5. 12.Saeimas vēlēšanu deputātu kandidātu sarakstu un priekšvēlēšanu programmu tulkošana latviešu nedzirdīgo zīmju valodā. | 2014.gada 4.cet. | CVK |  | Videoieraksti publicēti CVK interneta vietnē [www.cvk.lv](http://www.cvk.lv), izplatīti LNS. | Valsts budžeta līdzekļu ietvaros |
| 4.1.4.6. 12.Saeimas vēlēšanu deputātu kandidātu sarakstu un priekšvēlēšanu programmu audioieraksti. | 2014.gada 4.cet. | CVK |  | Audioieraksti publicēti CVK interneta vietnē [www.cvk.lv](http://www.cvk.lv), izplatīti LNB. | Valsts budžeta līdzekļu ietvaros |
| **Uzdevums mērķa sasniegšanai** | 4.1.5. Veicināt vides pieejamību personām ar invaliditāti.  |  |  | Nedzirdīgo savienībai. |
| **Pasākumi**  | **Izpildes termiņi** | **Atbildīgā institūcija**  | **Iesaistītās institūcijas** | **Tiešie darbības rezultāti** | **Paredzētais finansējums un tā avoti** |
| 4.1.5.1.Veicināt vides pieejamību personām ar invaliditāti, tādējādi veicinot viņu neatkarību un iespēju pilnvērtīgi piedalīties visās dzīves jomās. | 2014.gada 4.cet. | EM | Nozaru ministrijas, valsts un pašvaldību iestādes | Sagatavots skaidrojošs materiāls par vides pieejamības prasībām atbilstoši jaunajam būvniecības jomas normatīvajam regulējumam. | Valsts budžeta līdzekļu ietvaros |
| 4.1.5.2. Veicināt vides pieejamību personām ar invaliditāti, nodrošinot piekļuvi veselības aprūpes pakalpojumu sniedzējiem | 2014.gada 4.cet. | VM | Nozaru ministrijas, valsts un pašvaldību iestādes | 1)Veikts apkopojums par vides pieejamību ārstniecības iestādēs;2)Veikts apkopojums par tām ārstniecības iestādēm, kuras reģistrētas Ārstniecības iestāžu reģistrā līdz 2014.gada 1.janvārim un kurās vides pieejamība nav nodrošināta atbilstoši MK 2009.gada 20.janvāra noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” 4.punktā minētajām prasībām, kā arī veikts izvērtējums:- par iemesliem, kāpēc vides pieejamība nav nodrošināta, un plānotajiem pasākumiem vides pieejamības nodrošināšanai;- termiņu, kādā ir plānots nodrošināt vides pieejamību;- informāciju par kārtību, kādā tiek nodrošināta iespēja personām ar funkcionāliem traucējumiem saņemt ārstniecības iestādes sniegtos veselības aprūpes pakalpojumus (t.sk. informāciju par alternatīvajiem risinājumiem). | Valsts budžeta līdzekļu ietvaros |
| 4.1.5.3. Organizēt informatīvus seminārus par vides un informācijas pieejamības nodrošināšanu personām ar invaliditāti. | 2014.gada 4.cet. | LM | Nozaru ministrijas, valsts un pašvaldību iestādes | Īstenoti divi informatīvi semināri „Universālais dizains” būvniecības speciālistiem, arhitektiem, pašvaldību darbiniekiem, plānotājiem u.c. interesentiem par vides un informācijas pieejamības nodrošināšanu. | ES fondu līdzfinansējums, LM tehniskās palīdzības projekts “Eiropas Savienības fondu administrēšana Labklājības ministrijā 2007.–2013. gada plānošanas periodā (2012.–2015.gads), darbības programmu “Cilvēkresursi un nodarbinātība”, „Uzņēmējdarbība un inovācijas”, „Infrastruktūra un pakalpojumi”, pasākumu ietvaros: 1.6.1.pasākums „Atbalsts darbības programmas „Cilvēkresursi un nodarbinātība” vadībai”2.4.1.pasākums „Atbalsts darbības programmas „Uzņēmējdarbība un inovācijas” vadībai”3.7.1.pasākums „Atbalsts darbības programmas „Infrastruktūra un pakalpojumi” vadībai”3.8.1.pasākums „Atbalsts Kohēzijas fonda vadībai”. |

Labklājības ministrs U.Augulis

06.08.2014. 09:13

3135

D.Šmita-Stone,

67021680

Dace.Smita-Stone@lm.gov.lv

L.Kauliņa-Bandere,

67021608

Liene.Bandere@lm.gov.lv